NÁRODNÁ RADA SLOVENSKEJ REPUBLIKY
VI.volebné obdobie

Návrh
ZÁKON
z .......................... 2012,
ktorým sa mení a dopĺňa zákon č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov a zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení neskorších predpisov
Národná rada Slovenskej republiky sa uzniesla na tomto zákone:
Čl. I
Zákon č. 491/2001 Z. z. o organizovaní trhu s vybranými poľnohospodárskymi výrobkami v znení zákona č. 473/2003 Z. z., zákona č. 520/2003 Z. z., zákona č. 546/2004 Z. z., zákona č. 596/2006 Z. z., zákona č. 492/2008 Z. z. a zákona č. 136/2010 Z. z. sa mení a dopĺňa takto:
V § 10 ods. 1 sa za slovo „výrobkami“ vkladajú slová „a mliekom a mliečnymi výrobkami“.
V § 10 ods. 3 sa slovo „organizácie“ nahrádza slovom „organizácií“.
Za § 10a sa vkladá § 10b, ktorý znie:
„§ 10b
(1) Ministerstvo na návrh agentúry podľa § 10 ods. 1 do štyroch mesiacov odo dňa podania žiadosti o uznanie podľa osobitného predpisu16c)
a) uzná organizáciu výrobcov alebo združenie organizácii výrobcov v sektore trhu s mliekom a mliečnymi výrobkami, ak spĺňa podmienky uznania16d),
b) môže uznať medziodvetvovú organizáciu výrobcov v sektore trhu s mliekom a mliečnymi výrobkami, ak spĺňa podmienky uznania16e).
(2) Ministerstvo rozhodne o návrhu agentúry na zrušenie rozhodnutia o uznaní podľa osobitného predpisu16f) do jedného mesiaca odo dňa doručenia návrhu.
(3) Ministerstvo agentúre bezodkladne oznamuje rozhodnutia podľa odsekov 1 a 2“.
Poznámky pod čiarou k odkazom 16c až 16f znejú:
„16c) § 2 ods. 1 nariadenia vlády Slovenskej republiky č. .../2012 Z. z. o podmienkach vykonávania niektorých opatrení spoločnej organizácie trhu s mliekom a mliečnymi výrobkami.
16d) Čl. 126a ods. 1 a 4 písm. a) nariadenia (ES) č. 1234/2007 v platnom znení.
16e) Čl. 126b ods. 1 a ods. 3 písm. a) nariadenia (ES) č. 1234/2007 v platnom znení.
16f) § 15 ods. 4 zákona č. 543/2007 Z. z. v znení neskorších predpisov.“.
Čl. II
Zákon č. 543/2007 Z. z. o pôsobnosti orgánov štátnej správy pri poskytovaní podpory v pôdohospodárstve a rozvoji vidieka v znení zákona č. 601/2008 Z. z., zákona č. 390/2009 Z. z. a zákona č. 101/2011 Z. z. sa mení a dopĺňa takto:
V § 11 sa za odsek 2 vkladá nový odsek 3, ktorý znie:
„(3) Kontrolu plnenia podmienok na uznanie právnickej osoby podľa osobitného predpisu34a) vykonáva platobná agentúra raz ročne34b).“.
Poznámky pod čiarou k odkazom 34a a 34b znejú:
„34a) Nariadenie vlády Slovenskej republiky č. .../2012 Z. z. o podmienkach vykonávania niektorých opatrení spoločnej organizácie trhu s mliekom a mliečnymi výrobkami.
34b) § 10 ods. 6 zákona č. 491/2001 Z. z. o organizovaní trhu s vybranými poľnohospodárskymi výrobkami v znení neskorších predpisov.
Čl. 126a ods. 4 písm. b) a čl. 126b ods. 3 písm. b) nariadenia (ES) č. 1234/2007 v platnom znení.“.
Doterajší odsek 3 sa označuje ako odsek 4.
V § 15 sa za odsek 1 vkladajú nové odseky 2 až 4, ktoré znejú:
„(2) Platobná agentúra upozorní právnickú osobu uznanú podľa osobitného predpisu34a) na neplnenie informačnej a oznamovacej povinnosti podľa osobitných predpisov39a) a uloží jej povinnosť odstrániť zistené nedostatky v primeranej lehote.
(3) Platobná agentúra uloží právnickej osobe uznanej podľa osobitného predpisu34a) pokutu do 1000 eur, ak nesplní informačnú a oznamovaciu povinnosť podľa osobitných predpisov39a) v lehote určenej podľa odseku 2.
(4) Platobná agentúra navrhne ministerstvu zrušiť rozhodnutie o uznaní34a)
a) organizácie výrobcov, ak prestane spĺňať podmienky na uznanie39b),
b) medziodvetvovej organizácie, ak sú na to dôvody podľa osobitného predpisu.39c)“.
Poznámky pod čiarou k odkazom 39a až 39c znejú:
„39a) Čl. 126c ods. 2 písm. f) a čl. 177a ods. 2 nariadenia (ES) 1234/2007 v platnom znení.
Čl. 2 vykonávacieho nariadenia Komisie (EÚ) č. 511/2012 z 15. júna 2012 o oznámeniach týkajúcich sa organizácií výrobcov, medziodvetvových organizácií, zmluvných rokovaní a zmluvných vzťahov podľa nariadenia Rady (ES) č. 1234/2007 v sektore mlieka a mliečnych výrobkov.
§ 2 ods. 7 a § 3 ods. 1 a 5 nariadenia vlády Slovenskej republiky č. ... Z. z. o podmienkach vykonávania niektorých opatrení spoločnej organizácie trhu s mliekom a mliečnymi výrobkami
39b) § 10 ods. 6 zákona č. 491/2001 Z. z. v znení neskorších predpisov.
Čl. 126a ods. 4 písm. c) nariadenia (ES) č. 1234/2007 v platnom znení.
39c) § 10 ods. 6 zákona č. 491/2001 Z. z. v znení neskorších predpisov.
Čl. 126b ods. 3 písm. c) a d) nariadenia (ES) 1234/2007 v platnom znení.“.
Doterajšie odseky 2 až 5 sa označujú ako odseky 5 až 8.
V § 15 ods. 6 sa na konci pripája táto veta: „Konanie o uložení opatrenia podľa odseku 2 možno začať do šiestich mesiacov odo dňa, keď platobná agentúra zistila porušenie povinnosti, najneskôr do jedného roka odo dňa, keď k porušeniu povinností došlo.“.
V § 15 ods. 8 sa na konci pripája táto veta: „Pokutu podľa odseku 3 možno uložiť aj opakovane.“.
Čl. III
Tento zákon nadobúda účinnosť 3. októbra 2011.
